laion/Wikipedia-Exotic huggingface dataset:
ავთანდილ საყვარელიძე

ავთანდილ საყვარელიძე (დ. 6 აგვისტო, 1937) — ქართველი ეკონომისტი, თანამდებობის პირი, ინჟინერი, პოლიტიკოსი. დაამთავრა საქართველოს პოლიტექნიკური ინსტიტუტი და სსრკ სახალხო მეურნეობის აკადემია. 1960-1978 წლებში იყო თბილისის ქარხანა „ელექტროავტომატის“ ინჟინერი, უფროსი ინჟინერი, საქართველოს სსრ მინისტრთა საბჭოს სამეცნიერო-კვლევით სამუშაოთა კოორდინაციის სახელმწიფო კომიტეტის სწავლული მდივანი, რესპუბლიკის სახალხო კონტროლის კომიტეტის განყოფილების გამგე, საქართველოს კომუნისტური პარტიის ცენტრალური კომიტეტის ინსპექტორი, საქართველოს კპ აფხაზეთის საქალაქო კომიტეტის მეორე მდივანი, აფხაზეთის ასსრ მინისტრთა საბჭოს თავმჯდომარე, 1978-1985 წლებში იყო სსრ კავშირის სახალხო მეურნეობის აკადემიის მსმენელი, საქართველოს კპ თბილისის მთაწმინდის რაიკომის პირველი მდივანი, საქართველოს კპ ცენტრალური კომიტეტის განყოფილების გამგე, 1986-1992 წლებში იყო ქართული საბჭოთა ენციკლოპედიის მთავარი რედაქტორის მოადგილე, 1992 წლიდან — ენციკლოპედია „საქართველოს“ მთავარი სარედაქციო საბჭოს თავმჯდომარე. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „საქართველოს ერთიანი კომუნისტური პარტიიდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ავთანდილ საყვარელიძე — საქართველოს ბიოგრაფიული ლექსიკონი ავთანდილ საყვარელიძე — საქართველოს პარლამენტის ოფიციალური საიტი
ალკინოოსი

ალკინოოსი (ბერძნ. Άλκίνοος) — ფეაკთა მეფე კუნძულ სქერიაზე, პოსეიდონის შვილიშვილი. ბრძენი, ძლიერი და სტუმართმოყვარე მმართველი. მან კეთილად მიიღო მის ქვეყანაში შემთხვევით მოხვედრილი ოდისევსი და ყოველგვარი დაეხმარა. მანვე ხელი შეუწყო მედეასა და იასონის დაქორწინებას. კერკირას კუნძულზე არსებობდა ალკინოოსის კულტი.
ნათან სედერბლუმი

ლარს ოლოფ იუნათან (ნათან) სედერბლუმი (შვედ. Lars Olof Jonathan (Nathan) Söderblom; დ. 15 იანვარი 1866 — გ. 12 ივლისი 1931) — შვედი მღვდელი და ეკუმენისტი, შვედეთის ეკლესიის უფსალის ლუთერანი მთავარეპისკოპოსი 1914-1931 წლებში. 1930 წლის ნობელის მშვიდობის პრემიის ლაურეატი. ნათან სედერბლუმი დაიბადა ტრეიონისოს ფერმაში, ამჟამად სედერჰამნის მუნიციპალიტეტი, ევლებორგის ლენი, შვედეთი. მამამისი იყო მღვდელი და ღრმადმორწმუნე ქრისტიანი. სედერბლუმი უფსალის უნივერსიტეტის სტუდენტი გახდა 1883 წელს. მან არ იცოდა კონკრეტულად რის შესწავლას აპირებდა, მაგრამ გადაწყვიტა მამის კვალს გაჰყოლოდა. აშშ-დან დაბრუნების შემდეგ 1892 წელს მიიღო ხარისხი თეოლოგიაში და გახდა ლუთერანული ეკლესიის პასტორი. ამავე წელს მან გამოაქვეყნა თავისი პირველი წიგნი გერმანელი რეფორმატორის მარტინ ლუთერის გერმანული თეოლოგიის შესახებ. 1892-1893 წლებში სედერბლუმი ხდება უფსალის სტუდენტური კავშირის პირველი ვიცე-პრეზიდენტი და შემდეგ პრეზიდენტი. გარკვეული მცირე დროით ნათანი უფსალის ფსიქიატრიული საავადმყოფოს კაპელანად მუშაობდა, შემდეგ დანიშნეს პარიზის შვედური ეკლესიის პასტორად. 1897 წელს ცოლად მოიყვანა უფსალის უნივერსიტეტის სტუდენტი ანე ფორსელი, რომელთა ოჯახშიც დაიბადა 10 შვილი. პარიზში სედერბლუმი შვიდი წელი დარჩა. მის მრევლს ხშირად სტუმრობდნენ ცნობილი სკანდინავიელი მხატვრები, დიპლომატები და ბიზნესმენები, რომელთა შორის იყო ალფრედ ნობელი. 1896 წლის 10 დეკემბერს ალფრედ ნობელის გარდაცვალების შემდეგ სედერბლუმმა აღავლინა წესის აგების რიტუალი. სედერბლუმმა დაასრულა პარიზის უნივერსიტეტის ასპირანტურა თეოლოგიისა და ისტორიის განხრით და მიიღო თეოლოგიის დოქტორის ხარისხი. სადისერტაციო თემად სიდერბლუმმა აირჩია სიკვდილის შემდეგი ცხოვრება სპარსულ რელიგია ზოროასტრიზმში. იგი შვედეთში დაბრუნდა 1901 წელს, მას შემდეგ, რაც შესთავაზეს უფსალის უნივერსიტეტის თეოლოგიის განყოფილების ხელმძღვანელობა. 1912 წელს იგი გახდა ლაიფციგის უნივერსიტეტის რელიგიათმცოდნეობის პროფესორი. 1914 წლის 20 მაისს სედერბლუმი დანიშნეს შვედეთის ეკლესიის მთავარეპისკოპოსად. პირველი მსოფლიო ომის დროს სედერბლუმი ცნობილი გახდა მშვიდობისათვის თავისი ქრისტიანული მოძრაობით. ამ პერიოდისათვის მან დაწერა რამდენიმე მსხვილი ნაშრომი და 1921 წელს აირჩიეს შვედეთის აკადემიაში. ნათან სედერბლუმი ახლოს იცნობდა ინგლისელ ეკუმენისტს ჯორჯ ბელს და ითვლება ეკუმენიზმის ერთ-ერთ ფუძემდებლად. 1925 წელს სტოკჰოლმში ორგანიზება გაუწია საერთო ქრისტიანულ კონფერენციას, რომელშიც მონაწილეობდა თითქმის ყველა მსოფლიო ეკლესია, გარდა რომაულ-კათოლიკურისა. ამ კონფერენციის შედეგი იყო 1948 წელს ეკლესიათა მსოფლიო საბჭოს შექმნა. 1930 წელს სედერბლუმს მიანიჭეს ნობელის მშვიდობის პრემია, როგორც ჯილდო რელიგიური გაერთიანების საშუალებით მშვიდობის საქმეში შეტანილი წვლილისათვის. ნობელის პრემიის მინიჭებიდან ერთ წელიწადში მიიწვიეს ედინბურგის უნივერსიტეტში ლექციების კურსის წასაკითხად, მაგრამ პირველი ათი ლექციის შემდეგ დაბრუნდა შვედეთში. სედერბლუმი გარდაიცვალა 1931 წლის 12 ივლისს უფსალაში, გულის შეტევის შედეგად. Dietz Lange, Nathan Söderblom und seine Zeit, Göttingen 2011 Klas Hansson, Nathan Söderblom's ecumenical cope. A visualization of a theological and ecumenical concept. Studia Theologica - Nordic Journal of Theology, vol 66, issue 1, 2012 Jonas Jonson, Nathan Söderblom: called to serve. Translated from Swedish by Norman A. Hjelm. Grand Rapids: Eerdmans 2016. Nobel biography
ოთარ საგინაშვილი

ოთარ საგინაშვილი (დ. უცნობია) — ქართველი სპორტსმენი (მკლავჭიდი), ჭაბუკებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 80 კგ), ჭაბუკებს შორის მსოფლიო ჩემპიონატის გამარჯვებული (2019, კონსტანცა, რუმინეთი, 80 კგ). ოთარ საგინაშვილი — ქართული სპორტი დაარქივებული 2020-06-17 საიტზე Wayback Machine.
ლევან საკაშვილი

ლევან საკაშვილი (დ. უცნობია) — ქართველი სპორტსმენი (მკლავჭიდი), ახალგაზრდებს შორის ევროპის სამგზის ჩემპიონი (მარჯვენა 2018, 65 კგ), ახალგაზრდებს  შორის მსოფლიოს ჩემპიონი (მარჯვენა 2018, 65 კგ). ლევან საკაშვილი — ქართული სპორტი დაარქივებული 2020-06-17 საიტზე Wayback Machine.
დავით სამუშია

დავით სამუშია (დ. უცნობია) — ქართველი სპორტსმენი (მკლავჭიდი), მსოფლიო ჩემპიონატის გამარჯვებული (2019, კონსტანცა, რუმინეთი, 80 კგ), ევროპის ჩემპიონატის გამარჯვებული (2018, სოფია, ბულგარეთი, 75 კგ). დავით სამუშია დაარქივებული 2020-06-17 საიტზე Wayback Machine. — ქართული სპორტი
ზვიად სულიკაშვილი

ზვიად სულიკაშვილი (დ. უცნობია) — ქართველი სპორტსმენი (მკლავჭიდი), შშმ პირთა შორის მსოფლიო ჩემპიონატის გამარჯვებული (2016, ბლაგოევგრადი, ბულგარეთი, 60 კგ), შშმ პირთა შორის ევროპის ჩემპიონატის გამარჯვებული (2017, კატოვიცე, პოლონეთი, 60 კგ). ზვიად სულიკაშვილი — ქართული სპორტი დაარქივებული 2020-06-17 საიტზე Wayback Machine.
მინდია ფეტვიაშვილი

მინდია ფეტვიაშვილი (დ. 9 ოქტომბერი, 1996 [წყარო არ არის მითითებული 1512 დღე]) — ქართული სპორტი (მკლავჭიდი), ევროპის ჩემპიონატის გამარჯვებული (1995, მოსკოვი, რუსეთი, 70 კგ), მსოფლიო ჩემპიონატის გამარჯვებული (1996, ვირჯინია ბიჩი, აშშ, 75 კგ). მინდია ფეტვიაშვილი დაარქივებული 2020-06-17 საიტზე Wayback Machine. — ქართული სპორტი
მერაბ საყვარელიძე

მერაბ საყვარელიძე (დ. 2 იანვარი, 1947) — ქართველი ექიმი, პოლიტიკოსი. დაამთავრა თბილისის სახელმწიფო სამედიცინო ინსტიტუტი. 1970 წლიდან იყო თბილისის ტრავმატოლოგიისა და ორთოპედიის სამეცნიერო-კვლევითი ინსტიტუტის უფროსი მეცნიერ-თანამშრომელი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). მერაბ საყვარელიძე — საქართველოს პარლამენტის ოფიციალური საიტი
ალექსი ფრეწუაშვილი

ალექსი ფრეწუაშვილი (დ. ?) — ქართველი სპორტმსენი (მკლავჭიდი), ევროპის ჩემპიონატის გამარჯვებული (2016, ბუქარესტი, რუმინეთი, 55 კგ), ევროპის ჩემპიონატის გამარჯვებული (2015, სოფია, ბულგარეთი, 55 კგ). ალექსი ფრეწუაშვილი დაარქივებული 2020-06-17 საიტზე Wayback Machine. — ქართული სპორტი
მარინე ფუტკარაძე

მარინე ფუტკარაძე (დ. ?) — ქართული სპორტი (მკლავჭიდი), შშმ პირთა შორის მსოფლიო ჩემპიონატის გამარჯვებული (2016, ბლაგოევგრადი, ბულგარეთი, 60 კგ), შშმ პირთა შორის მსოფლიო ჩემპიონატის გამარჯვებული (2017, ბუდაპეშტი, უნგრეთი, 70 კგ). მარინე ფუტკარაძე დაარქივებული 2020-06-17 საიტზე Wayback Machine. — ქართული სპორტი
ჯემალ საჯაია

ჯემალ საჯაია (დ. 23 მარტი, 1947) — ქართველი პოლიტიკოსი. დაამთავრა სოხუმის პედაგოგიური ინსტიტუტი. 1964-1987 წლებში იყო სოხუმის შოთა რუსთაველის სახელობის სანერგო მეურნეობის მუშა, სოხუმის რაიონის მეცხოველეობის კომპლექსის მუშაკი, ამ კომპლექსის განყოფილების გამგე, დირექტორი, 1987 წლიდან სოხუმის რაიონის ნიკოლოზ ბარათაშვილის სახელობის კოლმეურნეობის გამგეობის თავმჯდომარე. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). იყო 1992-1995 წლებში იყო საქართველოს მე-3 მოწვევის პარლამენტის წევრი (სოხუმის მაჟორიტარი) და 1995-1999 წლებში იყო საქართველოს მე-4 მოწვევის პარლამენტის წევრი (სოხუმის მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი. ჯემალ საჯაია — საქართველოს პარლამენტის ოფიციალური საიტი (საქართველოს რესპუბლიკის პირველი მოწვევა) ჯემალ საჯაია — საქართველოს პარლამენტის ოფიციალური საიტი (საქართველოს პარლამენტის მესამე მოწვევა) ჯემალ საჯაია — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა) ჯემალ საჯაია — საქართველოს პარლამენტის ოფიციალური საიტი (მოძველებული / არქივი / ახალი არქივი)
ილია ყანდაშვილი

ილია ყანდაშვილი (დ. 12 მაისი, 1989) — ქართველი სპორტსმენი (მკლავჭიდი). შშმ პირთა შორის მსოფლიო ჩემპიონატის სამგზის გამარჯვებული — 2019 (კონსტანცა, რუმინეთი, 80 კგ), 2019 (კონსტანცა, რუმინეთი, 80 კგ), 2023 (კიშინიოვი, მოლდოვა, 90 კგ). [წყარო არ არის მითითებული 397 დღე] ილია ყანდაშვილი დაარქივებული 2020-06-17 საიტზე Wayback Machine.  — ქართული სპორტი ↑ ილია ყანდაშვილი. mematiane.ge. ციტირების თარიღი: 14 მაისი, 2021
ალკიონე

ალკიონე (ბერძნ. Ἁλκυόνη) — ეოლოსის ქალიშვილი, კეიქსის მეუღლე. მითი დაამუშავა ოვიდიუსმა და შემდეგ ფართოდ გამოიყენეს პოეტებმა და მუსიკოსებმა. ალკიონე (პლეიადი) ↑ Pseudo-Apollodorus. Bibliotheca, 1.7.4 ვიკისაწყობში არის გვერდი თემაზე: ალკიონე
არსენ შოშიაშვილი

არსენ შოშიაშვილი (დ. ?) — ქართული სპორტი (მკლავჭიდი), შშმ პირთა შორის მსოფლიო ჩემპიონატის გამარჯვებული (2016, ბლაგოევგრადი, ბულგარეთი, 90 კგ), შშმ პირთა შორის მსოფლიო ჩემპიონატის გამარჯვებული (2017, ბუდაპეშტი, უნგრეთი, 90 კგ). არსენ შოშიაშვილი დაარქივებული 2020-06-18 საიტზე Wayback Machine. — ქართული სპორტი
პოლიე

პოლიე, კარსტული პოლიე (კირილ. поље) — კარსტული რელიეფის ზედაპირული ფორმები. წარმოადგენს ბრტყელფსკერიან და ციცაბოფერდობებიან დახშულ ქვაბულს, რომლის ფართობი მერყეობს 5–400 კმ² ფარგლებში. გამომუშავებულია კარსტულ კირქვებში; ღერძული სიგრძე ვითარდება მთავარი სტრუქტურული მიმართულების პარალელურად. სიგრძე ათეულობით კმ აღწევს. ზედაპირული დანალექები აკუმულირდება ფსკერის გასწვრივ. პოლიე ყალიბდება კარსტული რელიეფის განვითარების ბოლო სტადიაზე. წარმოიქმნება რამდენიმე კარსტული ძაბრის შეერთების შედეგად. მის ფარგლებში განვითარებულია ძაბრები პონორებთან ერთად, რომელშიც წყლები გადის, აგრეთვე ვოკლუზები. დამახასიათებელია ჰიდროგრაფიული თავისებურებები, მათ შორის მუდმივი ან დროებითი ტბები და პონორებში ქრობადი მდინარეები და ნაკადულები. გაწყლოვანების მხრივ, გამოიყოფა მშრალი პოლიე — დროებითი ან მუდმივი ნაკადით და პერიოდული პოლიე — რომელიც იტბორება და ტბად გარდაიქმნება. კლასიკური პოლიეები გვხვდება ბალკანეთის ნახევარკუნძულზე. კარგადაა გამოხატული ბოსნია და ჰერცეგოვინაში, სლოვენიაში, მონტენეგროში, ხორვატიასა და სერბეთში. დინარის კარსტულ რეგიონში განლაგებულია დაახლოებით 130 კარსტული პოლიე, რომლებიც ზოგადად განფენილია ჩრდილო-დასავლეთიდან სამხრეთ-აღმოსავლეთისაკენ. დინარის კარსტის პირველი ამომწურავი კვლევა განახორციელა სერბმა გეოგრაფმა იოვან ციიჩმა 1900 წელს. მსოფლიოში უდიდეს კარსტულ პოლიეს წარმოადგენს ბოსნია და ჰერცეგოვინაში არსებული ლივანსკო-პოლიე, რომლის ფართობია 405 კმ², სიგრძე 64 კმ, სიგანე 6 კმ, სიმაღლე ზღვის დონიდან 720 მ. პოლიე საქართველოს კირქვული კარსტის დამახასიათებელი ფორმაა. აღსანიშნავია შაორის ქვაბული, წებელდის პოლიე, ქვიბიას პოლიე, თურჩუს პოლიე და სხვა. შაორის ქვაბულს ზოგიერთი ავტორი ტექტონიკურ-კარსტული გენეზისის პოლიედ მიიჩნევს, ზოგიერთი ტექტონიკურ წარმონაქმნად, ხოლო ავტორთა ერთი ნაწილი მას ზემოაღნიშნულ მეორე ტიპის პოლიედ თვლის. პოლიეს ფსკერი გამოიყენება როგორც მინდორი და საძოვარი. სახელწოდება „პოლიე“ წარმოსდგა სლავური ენებიდან და სიტყვასიტყვით „ველს“, „მინდორს“ ნიშნავს. პოლიეს სინონიმებია კარსტული პოლიე და კარსტული მინდორი. ↑ გეომორფოლოფიური ლექსიკონი, გამომცემლობა ნეკერი, თბილისი, 1996. ↑ Glossary of Cave and Karst Terms" (letter "P"), Speliogenesis.info, 2009 ↑ 3.0 3.1 Polje | Encyclopedia Britannica ↑ 4.0 4.1 Геоморфологический словарь-справочник. Ахромеев Л.М. (сост.) Брянск. 2002. ↑ John Gunn. Encyclopedia of Caves and Karst Science. 2004 ↑ Марковић, Јован. Географске области Социјалистичке Федеративне Републике Југославије. 1967 ↑ ლევან მარუაშვილი, საქართველოს ფიზიკური გეოგრაფია, თბ., 1964. ↑ კარსტოლოგიის საგანი და ამოცანები ↑ White, William Blaine, & David C. Culver (eds.). 2012. Encyclopedia of Caves. Waltham, MA: Academic Press, p. 443.
ალკიონე (მრავალმნიშვნელოვანი)

ვიკისაწყობში არის გვერდი თემაზე: ალკიონე (მრავალმნიშვნელოვანი) ალკიონე შეიძლება აღნიშნავდეს: ალკიონე — ეოლოსის ქალიშვილი. ალკიონე — ერთ-ერთი პლეიადთაგანი.
ბაბადაღი

ბაბადაღი (აზერ. Babadağ — „ბაბუა-მთა“) — მწვერვალი აზერბაიჯანში, აღმოსავლეთ კავკასიონზე. სიმაღლე 3629,6 მ. მდებარეობს მდინარე ყარაჩაის სათავეების სიახლოვეს. მთისძირიდან სათავეს იღებენ მდინარეები გოქჩაი, გირდიმანჩაი და ბაბაჩაი. ადგილობრივ მოსახლეობაში წმინდა ადგილადაა მიჩნეული. გადმოცემით, მთის მწვერვალზე დაკრძალულია ბრძენი ბერი. ზაფხულში ბაბადაღზე ადიან მომლოცველები. აზერბაიჯანის ერთ-ერთი ყველაზე პოპულარული მთაა. ↑ Лист карты K-39-097. ↑ Бабадаг — najafovs. დაარქივებულია ორიგინალიდან — 2017-04-27. ციტირების თარიღი: 2020-06-17.
ალკიონე (პლეიადი)

ალკიონე (ბერძნ. Ἁλκυών) — ატლანტისა და პლეიონეს ქალიშვილი. პოსეიდონის სატრფო. ბეოტიის მეფე ჰირიევსის დედა. პლეიადები ალკიონე
ტუფანდაღი

ტუფანდაღი (აზერ. Tufandağ) — მთა აზერბაიჯანში, აღმოსავლეთ კავკასიონზე. მდებარეობს გუსარის, ყუბისა და გაბალის რაიონების მიჯნაზე, სოფელ ხინალუღის სიახლოვეს. სიმაღლე 4191 მ. მთის კალთიდან სათავეს იღებს მდინარე ქუდიალჩაი. სახელწოდება ითარგმნება როგორც „მთა ქარიშხალი“. მთის რაიონში ხშირია ქარიშხალი და ქარი. ↑ Г. А. Гейбуллаев. Туфандаг // Топонимия Азербайджана. — Баку : Элм, 1986.
დეავგაი

დეავგაი (რუს. Деавгай) — მთა რუსეთში, დაღესტანში. მდებარეობს აღმოსავლეთ კავკასიონზე. სიმაღლე 4016 მ. მთის მწვერვალი შეზნექილი ფორმისაა. დაფარულია მუდმივი თოვლით. კალთები კლდოვანია. ჩრდილოეთით მთა წარმოქმნის თითქმის ციცაბო, შავი ფიქალის კონტრფორსიან კედელს. სამხრეთი კალთები წარმოადგენს ყინულ-თოვლიან კარნიზს. ↑ Гора Деавгай: Russia, web-page on www.geographic.org ↑ Туризм в Дагестане
ნუკატლი

ნუკატლი (რუს. Нукатль) — მთა რუსეთში, დაღესტანში. სიმაღლე 3903 მ. მდებარეობს აღმოსავლეთ კავკასიონზე. წარმოადგენს ნუკატლის ქედის ერთ-ერთ უმაღლეს წერტილს. მთის ჩრდილო-დასავლეთით არის ფირნული ველი. ↑ Тающие горы ДагесТана. დაარქივებულია ორიგინალიდან — 2020-06-17. ციტირების თარიღი: 2020-06-17. ↑ География Дагестана. Горный Дагестан. დაარქივებულია ორიგინალიდან — 2012-12-10. ციტირების თარიღი: 2020-06-17.
ალკიონევსი

ალკიონევსი (ბერძნ. Άλκυονεύς) — ძველი ბერძნული მითოლოგიის თანახმად, გიგანტი, რომელიც ჰერაკლეს დაესხა თავს ისთმოსში, ესროლა უზარმაზარი კლდე. თითის გაკვრით გმირმა უკანვე ისროლა იგი, დასცა ალკიონევსს და მოკლა. სხვა თქმულების მიხედვით, ერთ-ერთი გიგანტთაგანი, რომელიც აღდგა ღმერთთა წინააღმდეგ და მოკლა ჰერაკლემ. Andreae, B., "Herakles und Alkyoneus", Jahrbuch des Deutschen Archäologischen Instituts 77: 130-210. 1962. Алкионей // Мифы народов мира : Энцикл. в 2 т. / гл. ред. С. А. Токарев. — 2-е изд. — М. : Советская энциклопедия, 1987. — Т. 1 : А—К. — С. 59—60. Ἀλκυονεύς // Реальный словарь классических древностей / авт.-сост. Ф. Любкер ; Под редакцией членов Общества классической филологии и педагогики Ф. Гельбке, Л. Георгиевского, Ф. Зелинского, В. Канского, М. Куторги и П. Никитина. — СПб., 1885. შეგიძლიათ იხილოთ მედიაფაილები თემაზე „ალკიონევსი“ ვიკისაწყობში. ალკიონევსი — უნივერსალური ენციკლოპედიური ლექსიკონი ↑ ჰერაკლე — ლომისტყაოსანი. Intermedia.ge. ციტირების თარიღი: 2 ნოემბერი, 2020. ↑ ბერძნული მითოლოგია. Scribd.com. ციტირების თარიღი: 2 ნოემბერი, 2020.
აპოლონ სილაგაძე

აპოლონ სილაგაძე (დ. 29 მაისი, 1942, თბილისი — გ. 25 ივლისი, 2017) — ქართველი მეცნიერი, ფილოლოგი, პოლიტიკოსი. 1965 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 1975 წლიდან — ფილოლოგიის მეცნიერებათა კანდიდატი, 1976 წლიდან დოცენტი, 1981-1985 წლეში იყო თბილისის სახელმწიფო უნივერსიტეტის პრორექტორი. 1986-1988 წლებში იყო თბილისის სახელმწიფო უნივერსიტეტის აღმოსავლეთმცოდნეობის ფაკულტეტის დეკანი. 1988 წლიდან ფილოლოგიის მეცნიერებათა დოქტორი, 1990 წლიდან პროფესორი. 1988-1992 წლებში იყო გაზეთ „სახალხო განათლების“ (შემდგომში უზენაესი საბჭოს გაზეთი „ერი“) მთავარი რედაქტორი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საქართველოს კომუნისტური პარტიიდან, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1992 წელს იყო რედაქტორი გამოცემისა „რა ხდებოდა თბილისში“, რომელმაც აღწერა საქართველოს სამოქალაქო ომი. 1992-1998 წლებში იყო გაზეთ „სვობოდნაია გრუზიას“ მთავარი რედაქტორი. 1998-2004 წლებში იყო საქართველოს საგანგებო და სრულუფლებიანი ელჩი ეგვიპტის არაბთა რესპუბლიკაში, სირიის არაბთა რესპუბლიკაში, ლიბანის რესპუბლიკასა და იორდანიის ჰაშემიტური სამეფოში. 2004-2006 წლებში იყო თბილისის სახელმწიფო უნივერსიტეტის სემიტოლოგიის კათედრის გამგე. 2006-2017 წლებში იყო თბილისის სახელმწიფო უნივერსიტეტის ჰუმანიტარული ფაკულტეტის არაბისტიკის დეპარტამენტის ხელმძღვანელი, სრული პროფესორი. მეცნიერული ინტერესების სფერო: არაბისტიკა, ქართველოლოგია (ენათმეცნიერება, ლიტერატურათმცოდნეობა და ლექსმცოდნეობა, ისტორიოგრაფია), გამოქვეყნებული აქვს 120 სამეცნიერო შრომა. . აპოლონ სილაგაძე — საქართველოს ბიოგრაფიული ლექსიკონი აპოლონ სილაგაძე — საქართველოს პარლამენტის ოფიციალური საიტი
ანზორ სიჭინავა

ანზორ სიჭინავა (დ. 12 მარტი, 1960) — ქართველი პოლიტიკოსი. დაამთავრა აფხაზეთის სახელმწიფო უნივერსიტეტი. 1977-1978 წლებში იყო ჩხოროწყუს რაიონის სოფელ ლესიჭინეს ჩაის საბჭოთა მეურნეობის მუშა, 1982-1990 წლებში იყო სოფელ ლესიჭინეს საშუალო სკოლის მასწავლებელი, ჩხოროწყუს მხარეთმცოდნეობის მუზეუმის მეცნიერ-თანამშრომელი, 1990 წლიდან იყო ლესიჭინეს საშუალო სკოლის მასწავლებელი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ანზორ სიჭინავა — საქართველოს პარლამენტის ოფიციალური საიტი
გია სუბელიანი

გია სუბელიანი (დ. 18 თებერვალი, 1965, თბილისი — გ. 3 იანვარი, 2023) — ქართველი გეოლოგი, პოლიტიკოსი. 1986 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1986-1990 წლებში იყო გაერთიანება „საქგეოლოგის“ ჩრდილო-დასავლეთის გეოლოგიური საძიებო ექსპედიციის გეოლოგი. სრულიად საქართველოს მერაბ კოსტავას საზოგადოების ცხუმ-აფხაზეთის განყოფილების გამგეობის წევრი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). გია სუბელიანი — ბიბლიოვიკი
რამაზ სურმანიძე

რამაზ სურმანიძე (დ. 10 მაისი, 1933, სოფ. ჭალა, ახლანდ. შუახევის მუნიციპალიტეტი — გ. 9 ოქტომბერი, 2020) — ქართველი ექიმი, პოლიტიკოსი. მედიცინის მეცნიერებათა კანდიდატი. დაამთავრა თბილისის სახელმწიფო სამედიცინო ინსტიტუტი. 1944-1947 წლებში იყო შუახევის რაიონის სოფელ ჭალის ფოსტალიონი. 1950-1956 წლებში იყო თბილისის პირველი კლინიკური საავადმყოფოს სანიტარი, 1956-1957 იყო წლებში შუახევის რაიონის სოფელ ბარალეთის ამბულატორიის გამგე, 1957-1963 წლებში იყო ამავე რაიონის მთავარი ექიმი, 1963-1974 წლებში იყო ბათუმის № 1 საავადმყოფოს მთავარი ექიმის მოადგილე, ბათუმის საქალაქო საბჭოს აღმასკომის ჯანმრთელობის დაცვის განყოფილების გამგე, 1975-1977 წლებში ოყო პროფკავშირთა კურორტების მართვის აჭარის საოლქო საბჭოს თავმჯდომარის მოადგილე, თავმჯდომარე, 1977-1985 წლებში იყო აჭარის ჯანმრთელობის დაცვის მინისტრი, 1985 წლიდან სანიტარიული განათლების საოლქო სახლის ექიმი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). რამაზ სურმანიძე — საქართველოს პარლამენტის ოფიციალური საიტი რამაზ სურმანიძე — ბიბლიოვიკი ↑ რამაზ სურმანიძე 87 წლის ასაკში გარდაიცვალა. primetime.ge (2020-10-09). ციტირების თარიღი: 10 ოქტომბერი, 2020.
ალკიონიდები

ალკიონიდები (ბერძ. Άλκυονίδες) — ალკიონევსის ქალიშვილები, რომლებიც მამის სიკვდილის შემდეგ ჩაცვივდნენ ზღვაში და ზღვის ფრინველებად იქცნენ.
ალკმენე

ალკმენე (ბერძ. Ἀλκμήνη) — იფიკლეს და ჰერაკლეს დედა. ჰერაკლე შეეძინა ზევსისგან. იფიკლე კი ჰყავდა კანონიერი მეუღლისაგან — ამფიტრიონისაგან. ზევსის სურვილისამებრ სიკვდილის შემდეგ გადაიტანეს ელისიაში, მკვდრეთით აღადგინეს და დააქორწინეს რადამანთისზე. როგორც ჰერაკლიდების გვარის ფუძემდებელს, ალკმენეს ხშირად უმღეროდნენ პოეტები. ენციკლოპედია „ბრიტანიკა“
დავით ტაბიძე

დავით ტაბიძე (დ. 10 ივლისი, 1951) — ქართველი ქიმიკოსი, პოლიტიკური მოღვაწე.. ქიმიის მეცნიერებათა კანდიდატი. დაამთავრა თბილისის ივანე ჯავახიშვილის სახელობის სახელმწიფო უნივერსიტეტი. 1973-1985 წლებში იყო აღნიშნული უნივერსიტეტის ლაბორანტი, ასპირანტი, 1985 წლიდან კათედრის დოცენტი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). დავით ტაბიძე — საქართველოს პარლამენტის ოფიციალური საიტი
მარიამ ნოდია

მარიამ ნოდია (დ. უცნობია) — ქართველი სპორტსმენი ქალი (მკლავჭიდი). ჭაბუკებს შორის ევროპის ჩემპიონატის ვერცხლის მედლის მფლობელი (2019, ლატრაკი, საბერძნეთი). ჭაბუკებს შორის მსოფლიო ჩემპიონატის ბრინჯაოს მედალოსანი (2018, ანთალია, თურქეთი). მარიამ ნოდია დაარქივებული 2020-06-18 საიტზე Wayback Machine. — ქართული სპორტი.
სეზონის მწვრთნელი პრემიერლიგაში

პრემიერლიგის სეზონის მწვრთნელი — ფეხბურთის ასოციაციის ჯილდო ინგლისში, რომელიც გადაეცემა საფეხბურთო კლუბის მთავარ მწვრთნელს. ჯილდო გამოარჩევს პრემიერლიგაში მწვრთნელს სეზონის მიხედვით. გამარჯვებული ვლინდება ლიგის სპონსორების ერთობლივი გადაწყვეტილებით მაისის მეორე ან მესამე კვირაში. ჯილდო დაწესდა 1993-1994 წლების პრემიერლიგის სეზონზე კარლინგის მიერ. აღნიშნულ ჯილდოს სახელი მთავარი სპონსორიდან გამომდინარე ეწოდება, 1994 დან 2001 წლამდე კარლინგის წლის მწვრთნელი, 2001 დან 2004 წლამდე ბარკლიკარდის წლის მწვრთნელი და 2004 წლიდან დღემდე ბარკლეის სეზონის მწვრთნელი ჰქვია. 1994 წელს სადებიუტო ჯილდო გადაეცა პრემიერლიგის გამარჯვებულ მანჩესტერ იუნაიტედის მთავარ მწვრთნელ ალექს ფერგიუსონს. მიმდინარე გამარჯვებულია მანჩესტერ სიტის მწვრთნელი პეპ გვარდიოლა. სამწვრთნელო კარიერის განმავლობაში ყველაზე მეტჯერ (11) ეს ჯილდო დაიმსახურა ალექს ფერგიუსონმა 1994 წლიდან 2013 წლამდე. 1998 წელს არსენ ვენგერი გახდა პირველი არაბრიტანელი, რომელმაც გამარჯვება მოახერხა, აღნიშნული ჯილდო ვენგერმა არსენალის სახელით კიდევ ორჯერ მოიპოვა. ჟოზე მოურინიომ და პეპ გვარდიოლამ შეძლეს ერთზე მეტჯერ გამარჯვება, მათ ფერგიუსონის შემდეგ მოახერხეს ზედიზედ რამდენიმე სეზონში საუკეთესო მწვრთნელის ტიტულის აღება. ოთხმა მწვრთნელმა პრემიერლიგის ტიტულის აღების გარეშე შეძლო ჯილდოს მოპოვება. ჯორჯ ბარლიმ (2000-2001 წლების სეზონი) იფსვიჩ თაუნი მეხუთე პოზიციაზე გაიყვანა, ამ სეზონში იფსვიჩი პრემიერლიგაში ახალ გადმოსული იყო, ჰარი რედნაპმა 2009-2010 წლების სეზონში შეძლო ტოტენჰემ ჰოტსპურის მეოთხე პოზიციაზე გაყვანა, ეს კლუბისთვის თორმეტი წლის განმავლობაში საუკეთესო შედეგი იყო, ალან პარდიუს ხელმძღვანელობით 2011-2012 წლებში ნიუკასლ იუნაიტედიმ უმაღლეს პოზიციას მიაღწია ბოლო ცხრა წელში, და ტონი პაულსი 2013-2014 წლებში, როდესაც ნოემბერში კრისტალ პალასი ლიგის ფსკერზე იმყოფებოდა საბოლოოდ სეზონი მე-11 პოზიციაზე დაასრულა. ↑ Ronaldo & Ferguson win top awards. BBC Sport. British Broadcasting Corporation (14 May 2008). ციტირების თარიღი: 16 December 2011. ↑ Rice, Simon. (23 May 2011) Too many awards in football make them worthless. The Independent. დაარქივებულია ორიგინალიდან — 11 October 2013. ციტირების თარიღი: 16 December 2011. ↑ Traynor, James. (14 May 1994) Ferguson's secret has led to a United stand. The Herald. ციტირების თარიღი: 16 December 2011. ↑ Burley scoops top manager award. BBC Sport. British Broadcasting Corporation (21 May 2001). ციტირების თარიღი: 16 December 2011. ↑ Harry Redknapp named Barclays Manager of the Season. Barclays FC. დაარქივებულია ორიგინალიდან — 23 December 2012. ციტირების თარიღი: 16 December 2011. ↑ Newcastle United's Alan Pardew named manager of the season. BBC Sport (11 May 2012). ციტირების თარიღი: 11 May 2012.
ზვიად ოდოშაშვილი

ზვიად ოდოშაშვილი (დაბადების თარიღი უცნობია, კასპი) — ქართველი სპორტსმენი (სამბო). ევროპის ჩემპიონატის ბრინჯაოს მედლის მფლობელი (2017, მინსკი, ბელარუსი). მსოფლიო ჩემპიონატის ბრინჯაოს პრიზიორი (2016, სოფია, ბულგარეთი). ზვიად ოდოშაშვილი დაარქივებული 2020-06-19 საიტზე Wayback Machine. — ქართული სპორტი.
გიორგი პერტაია

გიორგი პერტაია (დ. თარიღი უცნობია, თბილისი) — ქართველი სპორტსმენი (ბერძნულ-რომაული ჭიდაობა). ახალგაზრდებს შორის საქართველოს ჩემპიონატის ბრინჯაოს პრიზიორი (2018, 55 კგ). ჭაბუკებს შორის მსოფლიო ჩემპიონატის ვერცხლის მედლის მფლობელი (2018, ზაგრები, ხორვატია). გიორგი პერტაია დაარქივებული 2020-06-20 საიტზე Wayback Machine. — ქართული სპორტი.